ananddey/assamese-wiki-corpus huggingface dataset:
জ্ঞানদাভিৰাম বৰুৱা

জ্ঞানদাভিৰাম বৰুৱা অসমৰ এজন লেখক, শিক্ষাবিদ আৰু অভিনেতা। ভেনিচৰ সাউদ, পঞ্চৰত্ন, দদাইৰ পঁজা আদি বিভিন্ন গ্ৰন্থেৰে তেখেতে অসমীয়া সাহিত্যলৈ বৰঙণি আগবঢ়াই গৈছে। ১৯১৪ চনত গুৱাহাটীত আইন মহাবিদ্যালয় স্থাপন হোৱাৰ পিছত তেখেতে তাৰ অধ্যক্ষ নিযুক্ত হৈছিল। বৰুৱাই ১৯৩৩ চনৰ উত্তৰ লক্ষীমপুৰত অনুষ্ঠিত হোৱা অসম সাহিত্য সভাৰ চতুৰ্দশ অধিবেশনৰ সভাপতিত্ব কৰিছিল।

চমু জীৱনী

জন্ম আৰু পৰিয়াল

জ্ঞানদাভিৰাম বৰুৱাৰ জন্ম হয় ১৮৮০ চনৰ ১৯ আগষ্টত নগাঁৱৰ ফৌজদাৰীপট্টীত। তেখেতৰ শিশুকাল নগাঁৱত, চেমনীয়া কাল কলিকতাত আৰু যৌৱন কালছোৱা লণ্ডনত আতিবাহিত কৰিছিল। জ্ঞানদাভিৰাম বৰুৱাৰ পিতৃৰ নাম আছিল গুণাভিৰাম বৰুৱা আৰু মাতৃৰ নাম আছিল বিষ্ণুপ্ৰিয়া দেৱী। স্বৰ্ণলতা বৰুৱা আৰু কৰুণাভিৰাম বৰুৱাৰ কনিষ্ঠ ভাতৃ জ্ঞানদাভিৰাম বৰুৱাৰ পত্নীৰ নাম আছিল লতিকা দেৱী। তেখেতৰ তিনিপুত্ৰ আৰু এগৰাকী জীয়াৰী আছিল, তেওঁলোক ক্ৰমে--মনোভিৰাম,নয়নাভিৰাম, চিত্তাভিৰাম আৰু জীয়াৰী শ্ৰীমতী ইৰা। জ্ঞানদাভিৰাম বৰুৱাৰ এগৰাকী জীয়েকক ঠাকুৰ পৰিয়ালৰ এজন ইঞ্জিনিয়াৰৰ সৈতে বিয়া দিছিল। তেওঁলোকৰে সন্তান বিখ্যাত চলচ্চিত্ৰাভিনেত্ৰী শৰ্ম্মিলা টেগৰ।

শিক্ষাজীৱন

জ্ঞানদাভিৰাম বৰুৱাৰ বয়স মাথোঁ ১৪ বছৰ হওঁতেই পিতৃ গুণাভিৰাম বৰুৱাৰ মৃত্যু হয় আৰু তাৰ আগতেই মাতৃ বিষ্ণুপ্ৰিয়াৰো মৃত্যু হৈছিল। সেয়েহে তেওঁৰ শিক্ষা-দীক্ষাৰ দায়িত্ব পিতৃৰ বন্ধু আৰু আত্মীয়ই মুৰপাতি লৈছিল। এই দায়িত্ব লোৱা সকলৰ ভিতৰত ১৮৯৮ চনত মাদ্ৰাজত বহা কংগ্ৰেছ অধিবেশনৰ সভাপতি আনন্দমোহন বসুও এগৰাকী আছিল। নগাঁও চৰকাৰী হাইস্কুলত সপ্তম মানলৈকে পঢ়াৰ পাছত তেওঁক ১৮৯৬ চনত মাত্ৰ ১৬ বছৰ বয়সতে বিলাতলৈ পঢ়িবলৈ পঠোৱা হয়। কলিকতাত স্কুলীয়া শিক্ষা পৰবৰ্তী শ্ৰেণীসমূহ শেষ কৰি উচ্চশিক্ষাৰ বাবে লণ্ডনলৈ গৈছিল আৰু তাৰ পৰাই বেৰিষ্টাৰী পৰীক্ষাত উৰ্ত্তীন হৈছিল। তেখেত কাশীত থকা কালত অসমীয়া ছাত্ৰসকলৰ মাজত বেৰিষ্টাৰ জে বৰুৱা ৰূপে জনপ্ৰিয় আছিল আৰু অসমীয়া ছাত্ৰসকলে প্ৰায়ে তেওঁক দেখা কৰিবলৈ গৈছিল।। নগাঁৱত অনুষ্ঠিত হোৱা অষ্টম সাহিত্য সভাৰ অধিবেশনৰ অভ্যৰ্থনা সমিতিৰ সভাপতি হিচাপেও কাৰ্য-নিৰ্বাহ কৰিছিল জ্ঞানদাভিৰাম বৰুৱাই।

ৰচনাৱলী

প্ৰবন্ধ সংকলন
হৰিৰাম দে,
শ্ৰীদামোৰ দেৱ,
বেজবৰুৱা,
শ্ৰীবুদ্ধীন্দ্ৰনাথ ভট্টাচাৰ্য,
আসাম আইৰ সুসন্তান,
হেমচন্দ্ৰ,
স্বৰ্গীয় ৰামানুজম এফ আৰ এছ,
আজিমুদ্দিন আহমেদ,
স্পিৰিট ৰাজ্য,
সুখীয়া হৱৰ উপায়,
সাহিত্য কথা,
বুকাৰ ৱাশ্বিংটন,
অসমীয়া-উৰিয়া আৰু মহাৰাষ্ট্ৰীয়,
স্বৰ্গীয় বিদ্যানন্দ দুৱৰা,
মোৰ নিজৰ আসাম,
স্বদেশ আৰু স্বজনপ্ৰীতি

প্ৰকাশিত পুথি
দদাইৰ পঁজা,
পঞ্চৰত্ন,
বিলাতৰ চিঠি,
মোৰ কথা সাহিত্য কথা,

অনুবাদ
বুঢ়ী আইৰ সাধু (ইংৰাজী অনুবাদ)
ইমিটেচন অফ খ্ৰীষ্ট (অসমীয়া অনুবাদ)
মাৰ্চেণ্ট অৱ ভেনিচ (অসমীয়া অনুবাদ)

তথ্য সংগ্ৰহ

সহায়ক গ্ৰন্থ

গ্ৰন্থ :পদ্মনাথ গোহাঞি বৰুৱাৰ পৰা ৰংবং তেৰাঙলৈ, লিখক :ত্ৰিদিপ গোস্বামী, প্ৰকাশক : অনন্ত হাজৰীকা, বনলতা,পৃষ্ঠা:৫০,৫১,৫২,৫৩।

শ্ৰেণী:অসমৰ ব্যক্তি
শ্ৰেণী:অসমীয়া প্ৰবন্ধকাৰ
শ্ৰেণী:অসম সাহিত্য সভাৰ সভাপতি
শ্ৰেণী:অসমৰ পাব্লিক ডমেইনৰ অন্তৰ্ভুক্ত লিখক
খন্তীয়া হাঁহ

খন্তীয়া হাঁহ (, বৈজ্ঞানিক নাম-Anas clypeata) এবিধ বহুলভাৱে বিস্তৃত হৈ থকা হাঁহৰ প্ৰজাতি। ই প্ৰধানকৈ ইউৰোপ, এছিয়া আৰু উত্তৰ আমেৰিকাত প্ৰজনন কৰে। লগতে ইয়াৰ বুকু বগা আৰু পেট বাদামী ৰঙৰ হয়।

বাহ্যিক সংযোগ

RSPB A to Z of UK Birds
Northern Shoveler Information at Cornell Lab of Ornithology
Northern Shoveler at USGS Patuxent Bird Identification Info
Massachusetts Breeding Bird Atlas
Northern Shoveler videos, photos & sounds on the Internet Bird Collection
Northern Shoveler on the Birds of India

শ্ৰেণী:হাঁহ
শ্ৰেণী:অসমৰ চৰাই
যজুৰ্বেদ

যজুৰবেদ হিন্দুধৰ্মৰ প্ৰধান শাস্ত্ৰ চাৰিখন বেদৰ অন্যতম এখন বেদ। বৈদিক যুগৰ সভ্যতা আৰু সংস্কৃতি অধ্যয়নৰ ক্ষেত্ৰত যজুৰবেদ অপৰিহাৰ্য। প্ৰতিলোম, অনুলোম, চাৰিবৰ্ণ, জাতিভেদ, অনাৰ্য জাতিৰ নাম, জীৱিকা, কুটীৰ শিল্প, আদিবাসী সকলৰ ধৰ্ম আদি বহু গুৰুত্বপূৰ্ণ তথ্য যজুৰবেদত উপলব্ধ।

যজুৰবেদৰ ভাগ

যজুৰবেদৰ ভাগ দুটা:
কৃষ্ণ যজুৰবেদ
শুক্ল যজুৰবেদ

কৃষ্ণ যজুৰবেদ গদ্য আৰু কাব্য ৰীতিত ৰচিত তিনিখন গ্ৰন্থৰ সমষ্টি। ইয়াৰ অন্য নাম তৈত্তেৰীয় যজুৰবেদ। পণ্ডিতসকলৰ মতে এই বেদত ব্ৰাহ্মণ আৰু সংহিতাৰ শুচিতা ৰক্ষা কৰা হোৱা নাই। ব্ৰাহ্মণৰ অনেক অংশ সংহিতাত আৰু সংহিতাৰ কিছু অংশ ব্ৰাহ্মণত পোৱা যায়। এই মিশ্ৰণৰ বাবে ইয়াক কৃষ্ণ সংহিতা নাম ৰখা হৈছে।
যজুৰবেদৰ অবিকৃত অংশ হ’ল শুক্ল যজুৰবেদ। শুক্ল যজুৰবেদ কাব্যত ৰচনা কৰা হৈছে আৰু ইয়াৰ কাব্য ৰীতি অতি সুন্দৰ আৰু অনন্য। শৈৱ ধৰ্মৰ উৎপত্তি আৰু প্ৰসাৰৰ ক্ষেত্ৰত শুক্ল যজুৰবেদৰ গুৰুত্ব অপৰিসীম। ইয়াত শিৱক আৰ্য আৰু অনাৰ্য উভয়ৰে দেৱতা হিচাপে দেখুওৱা হৈছে। ভাৰতীয় উদাৰ চিন্তা ধাৰা আৰু ঐক্য-সমন্বয়ৰ ভাৱ শুক্ল যজুৰবেদৰ ‘ৰুদ্ৰাধ্যায়’ত সুন্দৰভাৱে পৰিস্ফুট হৈছে।

তথ্যসূত্ৰ

শ্ৰেণী:বেদ
জোৰাব

জোৰাব (ইংৰাজী: Jorabs) হৈছে জটিল আৰ্হিৰ ভৰিৰ আঙুলি মূৰলৈকে পিন্ধা এবিধ বহুৰঙী মোজা। সাধাৰণতে চহকী সজ্জা প্ৰদৰ্শন কৰিবলৈ জোৰাব পিন্ধা হয়।

ব্যুৎপত্তি

"জোৰাব" শব্দটোৰ উৎপত্তি আৰবী جورب (জোৰাব) শব্দৰ পৰা হৈছে যাৰ সাধাৰণ অৰ্থ হৈছে "মোজা"। শব্দটোৰ অন্যান্য জ্ঞাত ভিন্নতাসমূহ হ'ল “çorap" (তুৰ্কী), "чорап" (বুলগেৰিয়ান, মেচিডোনিয়ান) "čarape" (ছাৰ্বিয়ান), “corab" (আজাৰবাইজান), "čarapa" (বছনিয়ান), “Ҷӯроб" (তাজিক), আৰু "şətəl" (তাত)।

জোৰাবক লেজগিনত “কিউল্যুটাৰ”, ছাখুৰত “ট্টুৰছ” আৰু দাগাস্তানৰ আভাৰ ভাষাত “উনক’ল” আদি স্থানীয় নামেৰেও জনা যায়।

সামগ্ৰী

জোৰাব সাধাৰণতে ঊণ, ৰেচম, নাইলন আৰু কেতিয়াবা কপাহৰ পৰা তৈয়াৰ কৰা হয়। জোৰাব তৈয়াৰ কৰা অন্য সামগ্ৰীসমূহৰ ভিতৰত আছে এক্ৰিলিক (acrylic) আৰু উণ আৰু কপাহৰ মিশ্ৰণ।

তথ্যসূত্ৰ

শ্ৰেণী:বস্ত্ৰ
মঞ্চৰূপা থিয়েটাৰ

মঞ্চৰূপা থিয়েটাৰ ১৯৬৯ চনত প্ৰতিষ্ঠা হোৱা এটা ভ্ৰাম্যমাণ থিয়েটাৰ-ৰ দল। নটৰাজ থিয়েটাৰ প্ৰতিষ্ঠাৰ ছয় বছৰ পিছত পাঠশালা নগৰত এই নাট্যদলটি গঠিত হয়। পাঠশালাৰ নিকটৱৰ্তী মুগুৰীয়া গাঁৱত শ্ৰীহেমকান্ত তালুকদাৰৰ নেতৃত্বত এই থিয়েটাৰ দলটোৰ প্ৰতিষ্ঠা হয় মঞ্চৰূপা থিয়েটাৰেই প্ৰথমে 'টু ডাইমেনছনেল মঞ্চ' বা 'স্থিতিশীল যুৰীয়া মঞ্চ'-ৰ প্ৰচলন কৰিছিল। এই ধৰণৰ মঞ্চই বৰ্তমান ভ্ৰাম্যমাণ থিয়েটাৰত সচৰাচৰ ব্যৱহাৰ কৰা হয়। দুটা বছৰৰ নাট্য পৰিবেশনাৰ পাছত ঘাইকৈ আৰ্থিক কাৰণত নাট্যদলটো বন্ধ হৈ যায়।

জন্ম-কাহিনী

১৯৬৯ চনত পাঠশালাত হেমকান্ত তালুকদাৰে নেতৃত্ব লৈ এটি ভ্ৰাম্যমান নাট্যদল গঠন কৰিছিল। তালুকদাৰৰ মূল অনুপ্ৰেৰণা আছিল অচ্যুত লহকৰৰ প্ৰযোজিত নটৰাজ থিয়েটাৰ। হেমকান্ত তালুকদাৰ সৰুৰে পৰাই নৃত্য-গীতৰ প্ৰতি আগ্ৰহী আছিল আৰু ভ্ৰাম্যমান নাট্যদল খোলাৰ তেওঁৰ এই পৰিকল্পনাত মানসিক আৰু আন আন দিশেৰে সহায় কৰিছিল শ্ৰী বসন্ত তালুকদাৰ, ৺কৃষ্ণ বৰুৱা, ৺কেশৱ বৰুৱা, ৺শুকোৰাম গাঁওবুঢ়া, শ্ৰীচক্ৰধৰ দাস, ৺অকণ দত্ত, ৺ভোলা দৰ্জি, শ্ৰী সুৰেন পাটগিৰী, ৺জিতেন পাল, ৺বিমল তালুকদাৰ, ৺বংশী দাস আদি লোকসকলে। মঞ্চৰূপা থিয়েটাৰৰ গঠন সম্পৰ্কত সকলো কৌশল নটৰাজ থিয়েটাৰৰ পৰাই লোৱা হৈছিল ।

নাট্য পৰিক্ৰমা

প্ৰথম বৰ্ষ

মঞ্চৰূপা থিয়েটাৰে ইয়াৰ প্ৰথম বৰ্ষত চাৰিখন নাট মঞ্চস্থ কৰে। এই নাটকসমূহ আছিল 'বিজয় বসন্ত', 'শেষ আফগান', 'শ্ৰী বৎসচিন্তা' আৰু 'কাৰবালা'। ইয়াৰে 'বিজয় বসন্ত' আৰু 'শেষ আফগান' নাটক দুখন পৰিচালনা কৰিছিল প্ৰয়াত ধৰণীধৰ গোস্বামীয়ে আৰু 'শ্ৰী বৎসচিন্তা' আৰু 'কাৰবালা' নাটক দুখন পৰিচালনা কৰিছিল মঞ্চসম্ৰাট প্ৰয়াত চন্দ্ৰ চৌধুৰীয়ে। প্ৰথম বৰ্ষৰ এই সকলোবোৰ নাটক বাংলা নাটকৰ অনুবাদহে আছিল। মঞ্চৰূপা থিয়েটাৰৰ প্ৰথম বৰ্ষৰ সংগীত পৰিচালনা কৰিছিল নন্দ বেনাৰ্জীয়ে। দুখন নৃত্য-নাটিকা 'কংস বধ' (ৰচক: সত্ৰাধিকাৰ, পৰিচালক: শ্ৰী যতীন গোস্বামী) আৰু 'ভৰত মিলন' (পৰিচালক: ৰবীন দাস)।

দ্বিতীয় বৰ্ষ

মঞ্চৰূপা থিয়েটাৰৰ দ্বিতীয় নাট্যবৰ্ষৰ নাটকসমূহো অনুবাদ নাটকেই আছিল। এই বৰ্ষৰ নাটসমূহ আছিল 'শ্ৰী ৰামচন্দ্ৰ', 'বিজয় বসন্ত', 'কৃষ্ক সন্তান' আৰু 'হৰিশ্চন্দ্ৰ'। নাটসমূহ পৰিচালনা কৰিছিল প্ৰয়াত জীতেন পাল আৰু ধৰণীধৰ গোস্বামীয়ে। চাৰিখন নাটকৰ উপৰিও এই নাট্যবৰ্ষত চাৰিখন নৃত্য-নাটিকাও মঞ্চস্থ কৰা হৈছিল। এইসমূহ আছিল-'সাৱিত্ৰী-সত্যবান', 'মীৰাবাই', 'কংসবধ' আৰু 'ভৰত-মিলন'। আটাইকেইখন নৃত্য-নাটিকা পৰিচালনা কৰিছিল নৰেন দাসে।

লুপ্তি

দুটা বছৰ নাট পৰিবেশনা কৰাৰ পাছত মঞ্চৰূপা থিয়েটাৰ বন্ধ হৈ যায়। প্ৰযোজক হেমন্ত তালুকদাৰে ঘাইকৈ আৰ্থিক কাৰণতে নাট্যদলটি বন্ধ হৈ যোৱা বুলি কয়। মঞ্চৰূপা থিয়েটাৰৰ প্ৰতীকি চিহ্ন আছিল নটৰাজ।

অৱদান

মঞ্চৰূপা থিয়েটাৰে পোন প্ৰথমবাৰৰ বাবে টু ডাইমেনচনেল মঞ্চৰ ব্যৱস্থা কৰিছিল। এই মঞ্চক স্থিতিশীল যুৰীয়া মঞ্চ বুলিও কোৱা হয়। এই যুৰীয়া মঞ্চৰ পৰিকল্পনা কৰিছিল মহানন্দ শৰ্মা আৰু ভবেন বৰুৱাই। বৰ্তমানৰ ভ্ৰাম্যমাণ থিয়েটাৰ সমূহে যুৰীয়া মঞ্চকেই বহুল ভাৱে ব্যৱহাৰ কৰে।

লগতে চাওক

অসমত গঢ়ি উঠা ভ্ৰাম্যমাণ থিয়েটাৰৰ এখন তালিকা।
ভ্ৰাম্যমাণ থিয়েটাৰৰ সবিশেষ।
নটৰাজ থিয়েটাৰৰ ইতিবৃত্তি।

তথ্য সংগ্ৰহ

শ্ৰেণী: ভ্ৰাম্যমাণ থিয়েটাৰ
অপিছ (শ্ৰুতিকথা)

অপিছ (প্ৰাচীন গ্ৰীক: Ὦπις, ইংৰাজী: Opis) গ্ৰীক শ্ৰুতিকথা অনুসৰি এগৰাকী সাগৰীয় নেৰেইড৷ তেওঁ সাগৰীয় দেৱতা নেৰিয়াছ আৰু সাগৰীয় দেৱী অ'চেনিড ড'ৰিছৰ নেৰেইডছ নামৰ ৫০ গৰাকী কন্যাৰ ভিতৰত অন্যতম এগৰাকী কন্যা আছিল।

কিংবদন্তি

অপিছ গ্ৰীক শ্ৰুতিকথাৰ সাগৰীয় দেৱতা নেৰিয়াছ আৰু সাগৰীয় দেৱী অ'চেনিড ড'ৰিছৰ নেৰেইডছ নামৰ ৫০ গৰাকী কন্যাৰ ভিতৰত অন্যতম এগৰাকী কন্যা আছিল। হোমাৰৰ ইলিয়াডত বৰ্ণনা কৰা অনুসৰি একিলিছে মৃত পেট্ৰ'ক্লাছৰ বাবে কৰা দুখৰ সমভাগি হোৱা মাতৃ থেটিছক সংগ দিবলৈ সাগৰৰ গভীৰতাৰ পৰা ওলাই আহি ট্ৰয়ৰ উপকূলত সমবেত হোৱা ৩৩ গৰাকী নেৰেইডছৰ ভিতৰত অপিছো আছিল।

তথ্য সংগ্ৰহ

শ্ৰেণী:গ্ৰীক কিংবদন্তি
মাৰ্গাৰেট একপো

মুখ্য মাৰ্গাৰেট একপো (,২৭ জুলাই ১৯১৪ – ২১ ছেপ্টেম্বৰ ২০০৬) এগৰাকী নাইজেৰিয়ান মহিলা অধিকাৰ কৰ্মী আৰু সামাজিক সংগঠক আছিল যি দেশৰ প্ৰথম গণৰাজ্যৰ এগৰাকী অগ্ৰণী মহিলা ৰাজনীতিবিদ আৰু পৰম্পৰাগত নাইজেৰিয়ান মহিলা কৰ্মীসকলৰ এটা শ্ৰেণীৰ আগশাৰীৰ সদস্য আছিল, যিসকলে সদস্যৰ বহুতেই জাতিগত সংহতিৰ ধাৰণাসমূহৰ বাহিৰত মহিলাসকলক একত্ৰিত কৰিছিল।Sস্বাধীনতাৰ দিশত স্তৰভিত্তিক আৰু পুৰুষ প্ৰধান আন্দোলনৰ যুগত পূব নাইজেৰিয়াৰ আবা চহৰত তৃণমূল পৰ্যায়ৰ আৰু জাতীয়তাবাদী ৰাজনীতিবিদ হিচাপে মুখ্য ভূমিকা পালন কৰিছিল।

জীৱন

ক্ৰছ ৰিভাৰ ৰাজ্যৰ ক্ৰিক টাউনত মাৰ্গাৰেট একপোৰ পৰিয়ালত একপোৱে জন্মগ্ৰহণ কৰিছিল৷ মাকৰ জৰিয়তে তেওঁ ক্ৰিক টাউনৰ ৰজা ইয়ো হনেষ্টী দ্বিতীয়ৰ ৰাজকীয় পৰিয়ালৰ সদস্য আছিল। ১৯৩৪ চনত তেওঁ হাইস্কুলীয়া পৰ্যায়ৰ ষষ্ঠ শ্ৰেণীত উপনীত হয়৷ কিন্তু ১৯৩৪ চনত পিতৃৰ মৃত্যুৰ পিছত শিক্ষক প্ৰশিক্ষণৰ অধিক শিক্ষাৰ লক্ষ্য স্থগিত ৰখা হয়। তাৰ পিছত প্ৰাথমিক বিদ্যালয়ত ছাত্ৰ-শিক্ষক হিচাপে তেওঁ কাম কৰিবলৈ আৰম্ভ কৰে। ১৯৩৮ চনত তেওঁ জন উডো একপো নামৰ এজন চিকিৎসকৰ সৈতে বিবাহপাশত আবদ্ধ হয়।

তেওঁৰ স্বামী ইবিবিঅ’ জনগোষ্ঠীৰ, আনহাতে একপো আছিল ইগবো আৰু এফিক ঐতিহ্যৰ। পিছলৈ তেওঁলোকে আবালৈ গুচি যায়।

১৯৪৬ চনত ডাবলিন আয়াৰলেণ্ডৰ বৰ্তমানৰ ডাবলিন ইনষ্টিটিউট অৱ টেকন’লজিত বিদেশত অধ্যয়নৰ সুযোগ পায়। ঘৰুৱা বিজ্ঞানত ডিপ্লমা লাভ কৰি নাইজেৰিয়ালৈ উভতি অহাৰ লগে লগে আবাত ঘৰুৱা বিজ্ঞান আৰু চিলাই প্ৰতিষ্ঠান স্থাপন কৰে।

বিশ্বজুৰি নাৰীৰ নাগৰিক অধিকাৰৰ বাবে ক্ৰমাৎ বৃদ্ধি পোৱা আন্দোলনৰ প্ৰতি একপোৰ সচেতনতাই তেওঁক নিজৰ দেশৰ মহিলাসকলৰ বাবেও একেধৰণৰ দাবী কৰিবলৈ আৰু নাৰীক বশ কৰাত ঔপনিৱেশিকতাবাদে লোৱা বৈষম্যমূলক আৰু নিপীড়নমূলক ৰাজনৈতিক আৰু নাগৰিক ভূমিকাৰ বিৰুদ্ধে যুঁজিবলৈ প্ৰেৰণা যোগাইছিল। তেওঁ অনুভৱ কৰিছিল যে ব্ৰিটেইনৰ মহিলাকে ধৰি বিদেশৰ মহিলাসকলে ইতিমধ্যে নাগৰিক অধিকাৰৰ বাবে যুঁজি আছে আৰু নাইজেৰিয়াৰ সমকক্ষসকলতকৈ ৰাজনৈতিক আৰু নাগৰিক বিষয়ত তেওঁলোকৰ কণ্ঠ বেছি। পিছলৈ তেওঁ বিঔপনিৱেশিকৰণৰ অগ্ৰণী নেচনেল কাউন্সিল অৱ নাইজেৰিয়া এণ্ড কেমেৰুন্স (এনচিএনচি)ত যোগদান কৰে, যিটো এটা প্ৰান্তীয় গোটক প্ৰতিনিধিত্ব কৰাৰ মঞ্চ হিচাপে প্ৰতিষ্ঠিত হয়।

সামৰিক অভ্যুত্থানে প্ৰথম গণৰাজ্যৰ অন্ত পেলোৱাৰ পিছত তেওঁ ৰাজনীতিৰ ক্ষেত্ৰত কম বিশিষ্ট পন্থা গ্ৰহণ কৰে। ২০০১ চনত কালাবাৰ বিমানবন্দৰৰ নাম তেওঁৰ প্ৰতি শ্ৰদ্ধাঞ্জলি জনাই মাৰ্গাৰেট একপো আন্তঃৰাষ্ট্ৰীয় বিমানবন্দৰলৈ সলনি কৰা হয়।তাৰ ঠিক ৫ বছৰৰ পিছত তেওঁৰ মৃত্যু হয়

তথ্যসূত্ৰ

শ্ৰেণী:নাইজেৰিয়াৰ মহিলা অধিকাৰ কৰ্মী
কালিৰাম মেধি

কালিৰাম মেধি (; ১৮৮০-১৯৫৪) এজন প্ৰসিদ্ধ অসমীয়া সাহিত্যিক আৰু ব্যাকৰণিক আছিল। পৌৰাণিক অসমীয়া সাহিত্যৰ বিজ্ঞানসন্মত পুথি সমালোচনাৰ ক্ষেত্ৰত তেখেত পথপ্ৰদৰ্শক আছিল। কালিৰাম মেধিয়ে ১৯০২ চনত ‘বিষ্ণুপ্ৰিয়া দেৱী পুৰস্কাৰ’ আৰু ১৯৪৬ চনত ‘ৰায়বাহাদুৰ অব আছাম’ খিতাপ লাভ কৰিছিল।১৯২৩ চনত হেম সৰস্বতীৰ 'প্ৰহ্লাদ চৰিত' কাব্য খন সম্পাদনা কৰি প্ৰকাশ কৰে গবেষণা আৰু পাণ্ডিত্যৰ বাবে ১৯৪৩ চন ‘তত্ত্বনিধি’ উপাধি লাভ কৰিছিল।

জন্ম আৰু শিক্ষা

১৮৮০ চনৰ ১৮ অক্টোবৰত কামৰূপ জিলাৰ ৰামদিয়া গাঁৱত কালিৰাম মেধিৰ জন্ম হয়। তেওঁৰ পিতৃৰ নাম ভূকলি মেধি আৰু মাতৃৰ নাম সোণতৰা মেধি আছিল। মেধি ডাঙৰীয়াই বৰপেটাৰ মোক্ষদা দাসৰ লগত বিবাহ পাশত আবদ্ধ হয়। মেধি ডাঙৰীয়াৰ প্ৰথমখন বিয়া কইনা নেদেখা ভেঁকোভাওনাহে আছিল। তেওঁ সেয়ে দ্বিতীয় বিবাহ কৰাইছিল। দ্বিতীয় গৰাকী পত্নীৰ পাঁচটা সন্তান আছিল। কিন্তু দ্বিতীয় গৰাকী পত্নীও অকাল মৃত্যু মুখত পৰাত পৰিস্থিতিৰ সন্মুখীন হৈ নগাঁৱৰ জিয়াৰী স্বৰ্ণলতা ভূঞাক বিয়া পাতিছিল। কালিৰাম মেধিয়ে প্ৰাথমিক শিক্ষা গাঁৱৰে এখন উচ্চ প্ৰাইমাৰী বিদ্যালয়ত গ্ৰহণ কৰিছিল। সেই সময়ত এই বিদ্যালয়খনক ছাত্ৰঘৰ বুলি জনা গৈছিল। ১৮৯১ চনত গুৱাহাটীৰ চৰকাৰী উচ্চ মাধ্যমিক বিদ্যালয়ত নাম ভৰ্তি কৰে। ১৮৯৭ চনত তেওঁ সংস্কৃত বিষয়ত সৰ্বোচ্চ নম্বৰ সহ প্ৰথম বিভাগত এণ্ট্ৰেস পৰীক্ষাত উৰ্ত্তীণ হয়। ইয়াৰ পাছত তেওঁ কলিকতা চিটি মহাবিদ্যালয়ৰ এফ এ শ্ৰেণীত ভৰ্তি হয়। ১৮৯৯ চনত এই মহাবিদ্যালয়ৰ পৰাই প্ৰথম বিভাগত এফ এ উৰ্ত্তীণ হয় আৰু তাতেই স্নাতক শিক্ষা গ্ৰহণ কৰে। ১৯০২ চনত তেখেতে কলিকতা বিশ্ববিদ্যালয়ৰ পৰা সোণৰ পদকসহ পদাৰ্থ বিজ্ঞানত স্নাতকোত্তৰ উপাধি লাভ কৰে। সেই সময়ত স্নাতকোত্তৰ উপাধি লাভ কৰা মেধি আছিল তৃতীয়গৰাকী অসমীয়া ব্যক্তি। ১৯১৮ চনৰ দ্বিতীয় সভাৰ অভ্যৰ্থনা সমিতিৰ উপদেষ্টা আছিল মেধি ডাঙৰীয়া। তদুপৰি ১৯৩৪ চনত মঙ্গলদৈত আনন্দচন্দ্ৰ আগৰৱালাৰ সভাপতিত্বত হোৱা অধিবেশনৰো প্ৰধান উদ্যোগী পুৰুষ আছিল মেধিদেৱ। অনুসন্ধান সমিতি আৰু সংগ্ৰহালয় সমিতিৰো তেওঁ বিশেষ দায়িত্ব বহন কৰিছিল।

কালিৰাম মেধি ‘অসম অনুসন্ধান সমিতি’ আৰু ‘অসম ৰাজ্যিক সংগ্ৰহালয়’ৰ লগত ওতপ্ৰোতভাৱে জড়িত আছিল। ১৯১৯ চনত তেখেত অসম সাহিত্য সভাৰ তৃতীয় অধিবেশনৰ সভাপতি নিৰ্বাচিত হয়।

ৰচনা সংকলন
অসমীয়া ভাষাৰ মূল (১৯১৮),
অসমীয়া ব্যকৰণ আৰু ভাষাতত্ত্ব (১৯৩৬),
অঙ্কাৱলী ১ম ভাগ,
প্ৰহ্লাদ চৰিত্ৰ (সম্পাঃ)(১৯১৩),
মহাপুৰুষ শঙ্কৰদেৱৰ বাণী,
অসমীয়া প্ৰাথমিক প্ৰাকৃতিক বিজ্ঞান,
বীজগণিত,
অসমীয়া নাট,
হেলীৰ নেজাল তৰা,
গৌৰৱ,
লিখাৰ সঁজুলি,
তপ,
পৃথিৱী,
সূৰ্য,

ৰচনা সংকলন (ইংৰাজী)
The Kalitas,
Brajavali Literature of Assam,
Philosophic Aspects of the Assamese Brajavali Literature,
Origin of Assamese Drama,
Studies in the Vaishnav Literature and Culture of Assam
Assamese Grammar and Origin of the Assamese Language.

বাহ্যিক সংযোগ

তথ্য সংগ্ৰহ

শ্ৰেণী:অসমৰ ব্যক্তি
শ্ৰেণী:অসম সাহিত্য সভাৰ সভাপতি
শ্ৰেণী:অসমীয়া প্ৰবন্ধকাৰ
শৰ্মিলা ৰেগে

শৰ্মিলা ৰেগে (; ৭ অক্টোবৰ ১৯৬৪ – ১৩ জুলাই ২০১৩) এগৰাকী ভাৰতীয় সমাজবিজ্ঞানী, নাৰীবাদী পণ্ডিত আৰু ৰাইটিঙ কাষ্ট, ৰাইটিঙ জেণ্ডাৰৰ লেখিকা। তেওঁ পুনে বিশ্ববিদ্যালয়ৰ ক্ৰান্তিজ্যোতি সাবিত্ৰীবাই ফুলে মহিলা অধ্যয়ন কেন্দ্ৰ (লিংগ অধ্যয়ন বিভাগ)ৰ নেতৃত্ব দিছিল যিটো পদত তেওঁ ১৯৯১ চনৰ পৰা আছিল। ২০০৬ চনত তেওঁ মাদ্ৰাজ ইনষ্টিটিউট অৱ ডেভেলপমেণ্ট ষ্টাডিজ (এম আই ডি এছ)ৰ পৰা উন্নয়ন অধ্যয়নত বিশিষ্ট অৱদানৰ বাবে মেলকম আদিচেছিয়া বঁটা লাভ কৰে।

শিক্ষাৰ অৱদান

ৰেগে ভাৰতৰ অন্যতম আগশাৰীৰ নাৰীবাদী পণ্ডিত আছিল, যিয়ে ভাৰতৰ নাৰীবাদী বিতৰ্কক শ্ৰেণী, জাতি, ধৰ্ম আৰু যৌনতাৰ প্ৰশ্নৰ সন্মুখত মুকলি কৰাৰ লগতে‍ ‘দলিত দৃষ্টিভংগী' গঢ়ি তোলাৰ কাম অতি গুৰুত্বপূৰ্ণভাৱে কৰিছে‍। শৈক্ষিক ক্ষেত্ৰৰ ভিতৰত ৰেগেৰ কাম হ'ল দলিত ছাত্ৰ-ছাত্ৰীৰ অধিকাৰৰ বাবে যুঁজ দিয়া, ভাৰতৰ সমালোচনাত্মক শৈক্ষিক সংস্কাৰৰ প্ৰতি তেওঁৰ এয়া দায়বদ্ধতাৰ সাক্ষ্য৷ এটা মৃত্যু বাৰ্তাত তেওঁক "ফুলে-আম্বেডকাৰাইট নাৰীবাদী ৱেল্ডাৰ" বুলি বৰ্ণনা কৰা হৈছে যিয়ে "জাতিৰ গাঁথনিগত হিংসা আৰু যৌনতা আৰু শ্ৰমৰ সৈতে ইয়াৰ সম্পৰ্কক নাৰীবাদী বক্তৃতালৈ আনিছিল"। ভাৰতত মহিলাসকলৰ প্ৰশ্নক কেন্দ্ৰ কৰি তেওঁৰ উদ্বেগ, ইতিহাস ৰচনাৰ নতুন আৰু বিকল্প পদ্ধতিত তেওঁ যথেষ্ট অৰিহণা যোগাইছিল আৰু ভাৰতৰ ইতিহাসৰ ৰাজনৈতিক পৰিৱেশত প্ৰায়ে অৱহেলিত হৈ অহা দলিত কণ্ঠ আৰু দৃষ্টিভংগীৰ প্ৰতি হিন্দু জাতিৰ অন্ধবিন্দুবোৰ উন্মোচন কৰিছিল। আধুনিক ৰাষ্ট্ৰ গঠনত বি. আৰ. আম্বেদকাৰৰ কেন্দ্ৰীয় ভূমিকা স্থানান্তৰিত কৰাৰ বিষয়ত তেওঁ দিয়া গুৰুত্বই নিশ্চিত কৰিছে যে পৰাস্তৰ পৰা অহা কণ্ঠস্বৰ অদৃশ্য হৈ নাথাকে আৰু ৰাজহুৱা বিতৰ্কত ৰাজনৈতিক প্ৰতিযোগিতা আৰু আলোচনাৰ বাবে স্থান মুকলি কৰে যি অৰ্থনৈতিক বিকাশ আৰু গোলকীকৰণৰ উক্তিৰ দ্বাৰা দ্ৰুতগতিত মৃদু হৈ পৰিছে। ৰেগেৰ অন্যতম প্ৰধান গ্ৰন্থ আছিল ১৯৯০ চনত জনপ্ৰিয় আম্বেদকাৰিজমৰ ওপৰত লিখা 'ইণ্টাৰৰ'গেটিং দ্য থিছিছ অৱ 'ইৰেচনেল ডেইফিকেশন' ৰচনাখন প্ৰথমবাৰৰ বাবে ইকনমিক এণ্ড পলিটিকেল উইকলিত প্ৰকাশ পাইছিল (ভলিউম ৪৩, সংখ্যা ৭, ১৬ ফেব্ৰুৱাৰী ২০০৮), আৰু দ্য হাংগাৰ অৱ দ্য ৰিপাব্লিক: আৱাৰ প্ৰেজেণ্ট ইন ৰেট্ৰ'স্পেক্ট, খণ্ড ইণ্ডিয়া চিন্স দ্য ৯০ চিৰিজত ছপা কৰা হৈছিল তুলিকা বুকছৰ দ্বাৰা।

তেওঁৰ শেষৰখন প্ৰকাশিত গ্ৰন্থ এগেইনষ্ট দ্য মেডনেছ অৱ মনুত তেওঁ ব্ৰাহ্মণিক পিতৃতন্ত্ৰৰ বিৰুদ্ধে তেওঁৰ মতাদৰ্শগত যুঁজখনক আমন্ত্ৰণ জনাই নাৰী আন্দোলনত আম্বেদকাৰৰ ভূমিকাক কেন্দ্ৰীভূত কৰিব বিচাৰিছিল আৰু জাতি ব্যৱস্থাই কেনেকৈ নাৰীৰ বিৰুদ্ধে গ্ৰেডেড হিংসাৰ সৃষ্টি কৰে তাক দাঙি ধৰিছিল। বিকল্প ইতিহাস লেখাৰ ওপৰত তেওঁৰ বিশেষ মনোনিৱেশে জ্ঞান আৰু সাংস্কৃতিক অনুশীলনৰ স্থানীয় আৰু মৌখিক পৰম্পৰাক নতুন জীৱন দিছে, জাতীয় স্মৃতিৰ আৰ্কাইভ গঢ়ি তোলা অনুবাদ প্ৰকল্পৰ জৰিয়তে জনসাধাৰণৰ দৃষ্টিগোচৰ কৰিছে‍।

২০০২ চনত তেওঁ মহিলা অধ্যয়ন বিভাগত শিশুৰ বাবে ডে কেয়াৰ চেণ্টাৰ স্থাপন কৰে।

ব্যক্তিগত

১৩ জুলাই ২০১৩ তাৰিখে কোলন কৰ্কট ৰোগত আক্ৰান্ত হৈ তেওঁৰ মৃত্যু হয়।

তথ্যসূত্ৰ

শ্ৰেণী:বিংশ শতিকাৰ ভাৰতীয় মহিলা বিজ্ঞানী
শ্ৰেণী:ভাৰতীয় নাৰীবাদী লেখক
শ্ৰেণী:ভাৰতীয় নাৰী
ল’ওৰা থেৰেছা

ল’ওৰা থেৰেছা, লেডী আলমা-টাডেমা এগৰাকী মহিলা আৰু শিশুৰ ঘৰুৱা আৰু ধাৰাবাহিক দৃশ্যৰ বিশেষজ্ঞ ব্ৰিটিছ চিত্ৰশিল্পী আছিল। তেওঁৰ আঠাইশখন ছবি ৰয়েল একাডেমীত প্ৰদৰ্শিত হৈছিল। তেওঁৰ স্বামী ছাৰ লৰেন্স আলমা-টাডেমা আছিল ভিক্টোৰিয়ান যুগৰ অন্যতম বিশিষ্ট চিত্ৰশিল্পী।

জীৱনী

তেওঁ ড° জৰ্জ নেপোলিয়ন এপ্চৰ এগৰাকী কন্যা (যি ড° জন এপ্চৰ ভাতৃ আছিল), তেওঁৰ দুগৰাকী ভগ্নী আছিল, যিসকলো চিত্ৰকৰ আছিল (এমিলিয়ে জন ব্ৰেটৰ অধীনত অধ্যয়ন কৰিছিল, এজন প্ৰি-ৰাফেলাইট, আৰু ফৰ্ড মেডক্স ব্ৰাউনৰ অধীনত এলেন), আনহাতে এডমাণ্ড গ’ছ আৰু আন এজন ষ্টকব্ৰোকাৰ ৰ’লেণ্ড হিল আছিল তেওঁৰ ভায়েক।

১৮৬৯ চনৰ ডিচেম্বৰ মাহত আলমা-টাডেমাক প্ৰথম লগ পাইছিল মেডক্স ব্ৰাউনৰ ঘৰত। যেতিয়া ল’ওৰাৰ বয়স আছিল ১৭ বছৰ আৰু তেওঁৰ বয়স আছিল ৩৩ বছৰ। (সেই বছৰৰ মে’ মাহত টাডেমাৰ প্ৰথম পত্নীৰ মৃত্যু হৈছিল।) প্ৰথম দেখাতেই টাডেমাই থেৰেছাৰ প্ৰেমত পৰে, আৰু সেয়েহে আংশিকভাৱে লণ্ডনত থেৰেছাৰ উপস্থিতিয়েই (আৰু আংশিকভাৱে এইটোৱেই যে কেৱল ইংলেণ্ডতহে তেওঁৰ কাম ধাৰাবাহিকভাৱে বিক্ৰী হৈছিল) যিয়ে তেওঁক প্ৰভাবিত কৰিছিল যে ১৮৭০ চনৰ জুলাই মাহত ফ্ৰান্স-প্ৰুছিয়ান যুদ্ধৰ আৰম্ভণিতে মহাদেশখন এৰি যাবলৈ বাধ্য হোৱাত তেওঁ আন ঠাইলৈ নগৈ ইংলেণ্ডলৈকে স্থানান্তৰিত হৈছিল।

১৮৭০ চনৰ ছেপ্টেম্বৰৰ আৰম্ভণিতে তেওঁৰ সৰু কন্যা আৰু ভগ্নী আৰ্টজেৰ সৈতে লণ্ডনত উপস্থিত হোৱা, আলমা-টাডেমাই এপছৰ সৈতে যোগাযোগ কৰি সময় নষ্ট নকৰিলে আৰু তেওঁ থেৰেছাক চিত্ৰকলাৰ পাঠ দিয়াৰ ব্যৱস্থা কৰিলে। ইয়াৰে এটা সময়ত তেওঁ বিয়াৰ প্ৰস্তাৱ দিছিল। যিহেতু তেতিয়া তেওঁৰ বয়স চৌত্ৰিছ বছৰ আৰু ল’ওৰাৰ বয়স এতিয়া মাত্ৰ ওঠৰ বছৰ, সেয়েহে তাইৰ দেউতাকে প্ৰথমতে এই ধাৰণাটোৰ বিৰোধিতা কৰিছিল। অৱশেষত ডা° এপছে এই চৰ্তত সন্মতি দিলে যে তেওঁলোকে ইজনে সিজনক ভালদৰে চিনি নোপোৱালৈকে অপেক্ষা কৰিব লাগে। ১৮৭১ চনৰ জুলাই মাহত তেওঁলোকৰ বিবাহ হয় আৰু যদিও এই দ্বিতীয় বিবাহ সন্তানহীন আছিল, তথাপি ই চিৰস্থায়ী আৰু সুখী বুলি প্ৰমাণিত হয়, ল’ওৰাই স্বামীৰ প্ৰথম বিবাহ লৰেন্স আৰু আন্নাৰদ্বাৰা স্বামীৰ কন্যাসকলৰ সতীয়া মাক হিচাপে কাম কৰে।

১৮৭৩ চনত পেৰিছ চেলুনে আলমা-টাডেমাক চিত্ৰকলাৰ প্ৰথম সফলতা প্ৰদান কৰে আৰু ১৮৭৮ চনত পেৰিছ আন্তঃৰাষ্ট্ৰীয় প্ৰদৰ্শনীত তেওঁ প্ৰদৰ্শন কৰা মাত্ৰ দুগৰাকী ইংৰাজ মহিলা শিল্পীৰ ভিতৰত অন্যতম। তেওঁৰ আন আন স্থানসমূহৰ ভিতৰত আছিল ৰয়েল একাডেমী (১৮৭৩ চনৰ পৰা), গ্ৰছভেনাৰ গেলেৰী আৰু লণ্ডনৰ অন্যান্য। আলমা-টাডেমাই ১৮৯৩ চনত ইলিনয়ৰ চিকাগোত অনুষ্ঠিত হোৱা ৱৰ্ল্ডছ কলম্বিয়ান এক্সপ'জিচনত পেলেচ অৱ ফাইন আৰ্টছত নিজৰ কৰ্ম প্ৰদৰ্শন কৰে। বিশেষকৈ দ্য ইংলিছ ইলাষ্ট্ৰেটেড মেগাজিনৰ বাবে মাজে মাজে চিত্ৰকৰ হিচাপেও কাম কৰিছিল আৰু ৰিজেণ্টছ পাৰ্ক আৰু পিছলৈ গ্ৰ'ভ এণ্ড ৰোডত থকা তেওঁলোকৰ লণ্ডনৰ বাসগৃহত পৰিচাৰিকা হিচাপে সুপৰিচিত আছিল। ১৯০৯ চনৰ ১৫ আগষ্টত আলমা-টাডেমাৰ মৃত্যু হয়।

তথ্যসূত্ৰ

শ্ৰেণী:চিত্ৰশিল্পী
শ্ৰেণী:মৃত ব্যক্তি
শ্ৰেণী:যুক্তৰাজ্যৰ ব্যক্তি
দিল্লী ফটোগ্ৰাফী মহোৎসৱ

দিল্লী ফটো ফেষ্টিভেল হৈছে দিল্লীত নজৰ ফাউণ্ডেচনে আয়োজন কৰা দুবছৰীয়া ফটোগ্ৰাফী মহোৎসৱ। ডিপিএফৰ তৃতীয় সংস্কৰণ ২০১৫ চনৰ ৩০ অক্টোবৰৰ পৰা ৮ নৱেম্বৰলৈ অনুষ্ঠিত হৈছিল। এই মহোৎসৱ ইন্দিৰা গান্ধী ৰাষ্ট্ৰীয় কলা কেন্দ্ৰ (IGNCA)ত অনুষ্ঠিত হৈছিল।

দিল্লী ফটো ফেষ্টিভেল ফটোগ্ৰাফাৰ প্ৰশান্ত পঞ্জিৰ আৰু দিনেশ খানাৰ দ্বাৰা নজৰ ফাউণ্ডেচনৰ অধীনত ২০১১ চনত আৰম্ভ হৈছিল।

নজৰ ফাউণ্ডেচন দিল্লী ফটো ফেষ্টিভেলৰ স্বত্বাধিকাৰ আৰু অভিভাৱক সংস্থা। দিল্লী ফটো ফেষ্টিভেলৰ প্ৰথম দুটা সংস্কৰণ ভাৰত বাসস্থান কেন্দ্ৰৰ সৈতে অংশীদাৰিত্ব হৈছিল আৰু আই এইচ চিত অনুষ্ঠিত হৈছিল। অৱশ্যে, ২০১৫ চনৰ আৰম্ভণিৰ পৰা আৰু তাৰ পিছত আই এইচ চিৰ সৈতে এই অংশীদাৰিত্ব ভাঙি পেলোৱা হৈছে।

দিল্লী ফটো ফেষ্টিভেল ২০১১

ইণ্ডিয়া হেবিটেট চেণ্টাৰ (আই এইচ চি)ত ১৫ৰ পৰা ২৮ অক্টোবৰলৈ প্ৰথম দিল্লী ফটো ফেষ্টিভেল অনুষ্ঠিত হয়। দিল্লীস্থিত ফটোগ্ৰাফী সংস্থা নজৰ ফাউণ্ডেশ্যন আৰু আই এইচ চিৰ ফটোগ্ৰাফাৰ আৰু সহ-প্ৰতিষ্ঠাপক প্ৰশান্ত পাঞ্জিয়াৰ আৰু দীনেশ খান্নাই এই মহোৎসৱ আয়োজন কৰিছিল। "আত্মীয়তা, আত্মীয়তাৰ ওপৰত গুৰুত্ব আৰোপ কৰা আৰু অন্তৰ্মুখী দৃষ্টিৰ গতি" বিষয়বস্তুৰ ওপৰত ভিত্তি কৰি ইয়াৰ কেন্দ্ৰীয় প্ৰদৰ্শনীত প্ৰায় ২৪খন দেশৰ ৩৫খন ভাৰতীয় আৰু ৩৯খন আন্তঃৰাষ্ট্ৰীয় ফটো পৰ্টফলিঅ' অন্তৰ্ভুক্ত কৰা হৈছিল। ইয়াত মহাত্মা গান্ধী আৰু কানু গান্ধীৰ বিস্তৃত ফটোগ্ৰাফীৰ প্ৰবীণ ফটোগ্ৰাফাৰ ৰঘু ৰায়ৰ কৰ্মৰাজিৰ লগতে প্ৰবুদ্ধ দাসগুপ্ত, ৰঘু ৰায়, দয়ানিতা সিং, কেতেকী শেঠ, স্বপন পৰেখ, ৰাম ৰহমান, পাবলো বাৰ্থলমিউ, ছেম হেৰিছ, শ্বাহিদুল আলম, সোহৰাব হুৰা, বিদুৰা জাং বাহাদুৰ আৰু নীতিন উপাধ্যয়ৰ আলোচনা আৰু কৰ্মশালাও আছিল।

দিল্লী ফটো ফেষ্টিভেল ২০১৩

২০১২ চনত মৃত্যু হোৱা ফটোগ্ৰাফাৰ প্ৰবুদ্ধ দাসগুপ্তৰ প্ৰতি শ্ৰদ্ধাঞ্জলি হিচাপে দ্বিতীয় দিল্লী ফটো ফেষ্টিভেলৰ বিষয়বস্তু "গ্ৰেচ" হিচাপে বাছনি কৰা হৈছিল, ২০১১ চনত মহোৎসৱৰ প্ৰথম সংস্কৰণৰ সময়ত তেওঁৰ লংগিং ছিৰিজৰ বৰ্ণনাৰ সময়ত তেওঁ দিয়া এটা বক্তৃতাৰ পৰা অনুপ্ৰাণিত হৈ, "মই বিচাৰোঁ ছবিৰ এটা দীঘলীয়া ষ্ট্ৰিং, কৃপাৰ দ্বাৰা একেলগে ধৰি ৰখা, কাৰণ কৃপা সেইটোৱেই অনিৰ্দিষ্ট, অযুক্তিকৰ, অনিৰ্দিষ্ট ৰৈখিক শব্দ যিটো মই বিচাৰিছোঁ....৷" বিষয়বস্তুৰ ওপৰত ভিত্তি কৰি বিষয়বস্তু প্ৰদৰ্শনীৰ বাবে বিশ্বব্যাপী ২,৩৪৯ টাতকৈও অধিক দাখিলৰ ভিতৰত ৪১ খন ফটো আৰু ৫০ খন ডিজিটেল প্ৰদৰ্শনী বাছি লোৱা হৈছিল। এই মহোৎসৱত আভিক সেন, সুমিত দয়াল, মুনেম ৱাছিফ আৰু ৰঘু ৰায়ৰ বক্তৃতা, আলোচনা চক্ৰ আৰু কৰ্মশালাও অনুষ্ঠিত হ'ব।

মহোৎসৱৰ সময়ত মহোৎসৱ থলিৰ উপৰিও দিল্লী চহৰৰ প্ৰায় ২০খন প্ৰধান গেলেৰীয়ে নিজাকৈ স্বতন্ত্ৰ ফটোগ্ৰাফী প্ৰদৰ্শনী আয়োজন কৰিবলৈ অংশীদাৰিত্ব গ্ৰহণ কৰিছে আৰু দিল্লী চহৰৰ প্ৰায় ২০খন প্ৰধান গেলেৰীৰ ভিতৰত আছে‍ দিল্লীৰ এলায়েন্স ফ্ৰান্সেজৰ নেচনেল গেলেৰী অৱ মডাৰ্ণ আৰ্ট, গেলেৰী ৰোমেইন ৰ'লেণ্ডক৷

দিল্লী ফটো ফেষ্টিভেল ২০১৫

২০১৫ চনৰ ৩০ অক্টোবৰৰ পৰা ৮ নৱেম্বৰলৈ ইন্দিৰা গান্ধী নেচনেল চেণ্টাৰ ফৰ দ্য আৰ্টছত আয়োজিত তৃতীয় সংস্কৰণৰ বিষয়বস্তু আছিল "আকাংক্ষা"।

ডিপিএফ২০১৫-ৰ কাৰ্যসূচীত অন্তৰ্ভুক্ত আছিল:
প্ৰাথমিক স্থান আইজিএনচিএত ডিজিটেল প্ৰদৰ্শনী, ছবি আৰু মাল্টিমিডিয়াৰ ছপা প্ৰদৰ্শনী আৰু প্ৰদৰ্শন;
সমগ্ৰ চহৰখনতে এক শক্তিশালী আৰু সজীৱ অংশীদাৰ গেলেৰী কাৰ্যসূচী;
আগশাৰীৰ আন্তঃৰাষ্ট্ৰীয় আৰু ৰাষ্ট্ৰীয় ফটো অনুশীলনকাৰীসকলৰ দ্বাৰা শিল্পীৰ আলোচনা;
আলোচনা চক্ৰ, বক্তৃতা, পৰিৱেশন, লাইভ প্ৰদৰ্শন আৰু অনুষ্ঠান
শিশু, বঞ্চিত যুৱক-যুৱতী আৰু...
আটাইতকৈ উজ্জ্বল আৰু আশাব্যঞ্জক পেছাদাৰী ফটো প্ৰেকটিচনাৰসকলৰ বাবে এটা মাষ্টাৰ ক্লাছ৷

তথ্যসূত্ৰ
বম্বে ষ্টক বিনিময় কেন্দ্ৰ

বম্বে ষ্টক বিনিময় কেন্দ্ৰ বা বম্বে ষ্টক এক্সেঞ্জ ভাৰতৰ এক ষ্টক বিনিময় কেন্দ্ৰ। ১৮৭৫ চনত মুম্বাইৰ দালাল ষ্ট্ৰীটত ইয়াক স্থাপিত কৰা হৈছিল এই বিনিময় কেন্দ্ৰ এছিয়াৰ প্ৰথম গুজৰাটৰ আহমেদাবাদত অৱস্থিত ভাৰতৰ প্ৰথম আন্তঃৰাষ্ট্ৰীয় এক্সেঞ্জ India International Exchange বম্বে ষ্টক বিনিময় কেন্দ্ৰৰ পূৰ্ণ সহযোগী সংস্থান। বম্বে ষ্টক এক্সেঞ্জত বিনিয়োগকাৰীসকলক ইকুইটি (equity), মুদ্ৰা (currency), পণ্যদ্ৰব্য (commodity), মিউচুৱেল ফাণ্ড (mutual fund) আদিত বিনিয়োগৰ সুবিধা উপলব্ধ কৰিব পাৰে।

তথ্য সংগ্ৰহ

শ্ৰেণী:ভাৰতৰ অৰ্থনীতি
দামোদৰ দেৱ

দামোদৰ দেৱ (১৪৮৮-১৫৯৮) ষোল্লশ শতিকাৰ এক শৰণ নামধৰ্মৰ এজন বিখ্যাত ধৰ্ম প্ৰচাৰক। তেওঁ শ্ৰীমন্ত শঙ্কৰদেৱৰ সহযোগী আৰু প্ৰশিষ্য (শিষ্যৰ শিষ্য) আছিল৷ দামোদৰদেৱৰ মিনতিক অগ্ৰাহ্য কৰি শংকৰদেৱে তেৰাৰ ব্ৰাহ্মণ শিষ্য ৰামৰাম গুৰুৰ হতুৱাই দামোদৰদেৱক শৰণ দিয়াইছিল৷ (লক্ষ্মীনাথ বেজবৰুৱাৰ প্ৰবন্ধ— ’দামোদৰদেৱৰ ধৰ্মমত’, বেজবৰুৱাৰ ৰচনাৱলী পৃষ্ঠা— ৬০২ দ্ৰষ্টব্য৷) ১৪৮৮ খ্ৰীষ্টাব্দত নগাঁও জিলাৰ নালচাত তেওঁৰ জন্ম হৈছিল। দামোদৰ দেৱ মহাপুৰুষ ভট্টদেৱৰ দৰে সাহিত্যিকক প্ৰেৰণা যোগাইছিল।

প্ৰাৰম্ভিক জীৱন

দামোদৰ দেৱৰ পিতৃ-মাতৃ ক্ৰমে শতানন্দ আৰু সুশীলা কামৰূপৰ হাজোৰ নিৱাসী আছিল। কালক্ৰমত তেওঁলোকৰ পৰিয়াল বৰ্তমান নগাঁৱৰ নলচাত থিতাপি লয় আৰু তাতেই দামোদৰ দেৱৰ জন্ম হয়। বৰদোৱাত তেওঁৰ দেউতাকে শ্ৰীমন্ত শংকৰদেৱৰ লগত বন্ধুত্ব স্থাপন কৰে। নৱদ্বীপৰ কল্পাভ বল্লভ ভট্টাচাৰ্যৰ ওচৰত দামোদৰ দেৱে তেওঁৰ দুই ভায়েকৰ লগত শিক্ষা গ্ৰহণ কৰিছিল। তেওঁলোকে ব্যাকৰণ, শব্দৰ অৱৰূপ আৰু ব্যৱহাৰ, চাৰি বেদ, ১৪ শাস্ত্ৰ, গীতা, ভাগৱত পূৰাণ আৰু আন আন ধৰ্ম গ্ৰন্থসমূহ অধ্যয়ন কৰিছিল।

শংকৰদেৱৰ লগত মিলন

মহাপুৰুষ দামোদৰ দেৱ আৰু শংকৰদেৱৰ মিলন হয় বৰপেটাৰ বাউসী পৰগনাত। হাজোৰ পৰা গৈ বৰপেটাৰ বাউসীত প্ৰথম সত্ৰ স্থাপন কৰি বৈদিক বৈষ্ণৱ ধৰ্ম প্ৰচাৰ কৰি থকা সময়তে বৰপেটাত থকা শংকৰদেৱৰ লগত দেৱদামোদৰৰ পুণৰ মিলন হয়। ইয়াৰ পূৰ্বে নগাঁওত থকাৰ সময়ত দুয়োজনাৰ মাজত ইষ্টতা আছিল। দেৱদামোদৰে বৈদিক বৈষ্ণৱ পন্থাৰ সাধক বুলি শংকৰদেৱে পূৰ্বেই অৱগত হৈছিল আৰু হাজোৰ পৰা বৰপেটা আহি ধৰ্ম প্ৰচাৰৰ সিদ্ধান্তত সন্তোষ প্ৰকাশ কৰিছিল। দামোদৰ দেৱেও পিতৃ বন্ধু শংকৰদেৱৰ সাক্ষাৎ পাই আনন্দিত হৈছিল আৰু এনেদৰেই তেওঁলোকৰ মাজত বন্ধুত্ব স্থাপন হ'ল।

তথ্য সংগ্ৰহ

শ্ৰেণী:অসমৰ ব্যক্তি
শ্ৰেণী:মৃত ব্যক্তি
শ্ৰেণী:ধৰ্ম প্ৰচাৰক
গোবৰ ৰজা

গোবৰ (ৰাজত্ব ১৬৭৫-১৬৭৫) প্ৰায় তিনি সপ্তাহৰ বাবে আহোম ৰাজ্যৰ ৰজা আছিল। আহোম ৰাজবংশত তুংখুঙীয়া ফৈদৰ তেওঁ প্ৰথম ৰজা আছিল। তেওঁৰ পুত্ৰই পাছলৈ গদাধৰ সিংহ নামেৰে স্বৰ্গদেউ হৈছিল। আহোম ৰাজধানী গড়গাঁৱৰ এজন শক্তিশালী বিষয়া ডেবেৰা বৰবৰুৱাই তেওঁক সিংহাসনত অধিষ্ঠিত কৰাইছিল। গোবৰেই ডেবেৰাই পতা অন্তিম ৰজা আছিল। ইয়াৰ পাছত আতন বুঢ়গোহাঁইৰ নেতৃত্বত শৰাইঘাটীয়া আহোম বিষয়াসকলে তেওঁলোকক ক্ষমতাচ্যুত কৰি মৃত্যুদণ্ড বিহে।

বংশ পৰিচয়

গোবৰ সাৰঙ্গ গোহাইৰ পুতেক, এই সাৰঙ্গ গোহাই আছিল চুহুঙমুঙৰ তৃতীয় পুতেকৰ পুতেক । তেওঁৰ ককাক চুতেং নামৰূপীয়া ৰজা আছিল আহোম ৰাজবংশৰ তুংখুঙিয়া ফৈদৰ প্ৰতিষ্ঠাতা, যিটো ফৈদৰ শাসনকৰ্তাই আহোমৰ অন্তিম পৰ্যায়লৈ শাসন কৰিছিল ।

টোকা

তথ্যসূত্ৰ

Barbaruah Hiteswar Ahomar-Din or A History of Assam under the Ahoms first edition 1981 Publication Board of Assam Guwahati
Bhuyan S. K. ATAN BURAGOHAN AND HIS TIMES, first edition 1957 Lawyers Book Stall, Guwahati
Bhuyan Dr. S.K. Tunkhungia Buranji or A History of Assam (1681-1826) second edition 1968 Department of HISTORICAL AND ANTIQUARIAN STUDIES IN ASSAM Guwahati

শ্ৰেণী:টাই-আহোম শাসক